NGC 1977

NGC 1977 je reflexná hmlovina v súhvezdí Orión, ktorú objavil britsko-nemecký astronóm William Herschel 18. januára 1786.

Nachádza sa severne od emisných hmlovín M42 a M43. Je súčasťou zoskupenia reflexných hmlovín, medzi ktoré patria aj NGC 1975 a NGC 1973. V hmlovine NGC 1977 sú dve jasnejšie hviezdy 42 a 45 Orionis. V ďalekohľade hmlovina pripomína pozdĺžny hmlistý fliačik okolo týchto hviezd. Patria medzi členov obrieho molekulového mraku tiahnuceho sa Oriónom. Modrú farbu spôsobuje odraz svetla hviezd od medzihviezdneho prachu. Skupina hmlovín sa niekedy nazýva Bežec. Severne od tohto komplexu hmlovín sa nachádza jasná otvorená hviezdokopa NGC 1981.

 Zdroj 

 Pozri aj 
 Zoznam NGC objektov

 Iné projekty 

Kategória:Súhvezdie Orión
1977
Kategória:Reflexné hmloviny
Kategória:Astronomické objekty objavené v roku 1786